เงินบาทเปิด 30.83/85
ธนาคารกรุงเทพ รายงาน เงินบาทเปิด 30.83/85 แนวโน้มอ่อนค่า นลท.ห่วงปัญหาเศรษฐกิจลามทั่วยุโรป
30 ต.ค. 2565

ธนาคารกรุงเทพ รายงาน เงินบาทเปิด 30.83/85 แนวโน้มอ่อนค่า นลท.ห่วงปัญหาเศรษฐกิจลามทั่วยุโรป
นักบริหารเงินจากธนาคารกรุงเทพ เปิดเผยว่า เงินบาทเปิดตลาดที่ระดับ 30.83/85 บาท/ดอลลาร์ ใกล้เคียงกับช่วงเย็นวานนี้ที่ปิดตลาดที่ระดับ 30.81/85 บาท/ดอลลาร์
การเคลื่อนไหวของค่าเงินบาทวันนี้มีแนวโน้มอ่อนค่าต่อตามทิศทางของเงินยูโร ที่นักลงทุนยังมีความกังวลต่อปัญหาเศรษฐกิจในยุโรปว่าปัญหาหนี้สาธารณะของกรีซจะลุกลามไปยังประเทศอื่น เช่น อิตาลี, สเปน รวมถึงฝรั่งเศส
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 77.04/08 เยน/ดอลลาร์ ส่วนเงินยูโรอยู่ที่ระดับ 1.3502/3205 ดอลลาร์/ยูโร
คืนนี้ สหรัฐฯ จะรายงานข้อมูลเศรษฐกิจที่สำคัญ ได้แก่ ดัชนีราคาผู้บริโภค (CPI) เดือนต.ค., ข้อมูลเงินทุนไหลเข้าสุทธิและปริมาณการซื้อพันธบัตรรัฐบาลสหรัฐของต่างชาติเดือนก.ย., ข้อมูลการผลิตในภาคอุตสาหกรรมและอัตราการใช้กำลังผลิตเดือนต.ค. และดัชนีตลาดที่อยู่อาศัยเดือนพ.ย. 
นักบริหารเงิน คาดว่า เงินบาทวันนี้จะเคลื่อนไหวอยู่ในกรอบ 30.80-30.90 บาท/ดอลลาร์